laion/Wikipedia-Exotic huggingface dataset:
שנדזונג, קיסר סין (שושלת סונג)

שֵׁן-זוֹנְג (במנדרינית: 神宗;‏ 25 במאי 1048 – 1 באפריל 1085) היה קיסר סין השישי משושלת סונג. בשמו הפרטי נודע בתור ג'או-שו אך עקב הטאבו על איסור שמות הקיסרים בסין נודע כשם תקופת שלטונו. בעת שלטונו הייתה סין תחת שושלת סונג בתקופה שנודע כ"שלום המשגשג", עת שבה התפתחה ברבות הכלכלה והתרבות הסינית מה שאפשר לקיסר להנהיג רפורמות אשר נתנו לו שליטה על כ-30% מהתמ"ג המדיני. עובדה זו נתנה למוסד הקיסרות ערך המקביל לכדי 34 טריליון דולרים אמריקנים כיום, מה שהופך את שן-זונג למונרך השני בעושרו בהיסטוריה, לאחר ג'ינגיס חאן. בתקופת שלטונו בשנת 1068 התעניין הקיסר שן-זונג במדיניותו של איש חצר המלך וואנג אנשי ומינה אותו לראש ממשלה (קנצלר). וואנג יישם את מדיניות חדשה ופופולרית משלו שמטרתה לשפר את מצבם של האיכרים והמובטלים. מעשים אלה הפכו לרפורמה המסומנת בתקופת שלטונו של הקיסר שן-זונג. מחוזות הצפון וצפון-מזרח יושבו בשנת 1080 כאשר הוזמנו 10,000 מוסלמים נוספים לסין. בתקופת שלטונו של שן-זונג, סה-מה גואנג, איש חצר המלך, כתב ספר היסטוריה בעל השפעה רבה, הז'ינגי טונג-ג'יאן לחינוך הדורות הבאים לשליטה על סין. ספר זה מתעד אירועים היסטוריים משושלת ג'ואו ועד שושלת סונג. הישג ספרותי בולט נוסף שהתרחש בתקופת שלטונו היה אוסף שבעת הקלאסיקות הצבאיות ובהם שאלות ותשובות בין טאנג טאידזונג ללי וייגונג המפורסמת ביותר. מלבד השגרירויות הרומיות העתיקות מתקופת האן ושלוש הממלכות בסין, הקשר עם אירופה נותר דליל אם לא קיים לפני המאה ה-13. עם זאת, מרשומות סיניות ידוע שמייקל השביעי, דוכס מטעם האימפריה הביזנטית שיגר שליחות דיפלומטית לשושלת הסונג הסינית שהגיעה בשנת 1081, במהלך שלטונו של שן-זונג. הקיסר שלח מערכות מלחמה כושלות נגד השליט הוייטנאמי לין נה טונג משושלת לין בשנת 1076 בשביל לספח את הממלכה. פועלו המובהק העיקרי של הקיסר שן-זונג היה ניסיונו להחליש את מדינת שיה המערבית בהובלת פלישה וגירוש כוחות השיה המערביים ממחוז גאנסו. צבא סונג הצליח בתחילה במערכות אלה, אך במהלך הקרב על העיר יונגלה, בשנת 1082, הובסו כוחות סונג. כתוצאה מכך, שיה המערבית הלכה והתעצמה ובעקבות כך המשיכה להוות מטרד לאימפריה הסונגית במהלך העשורים הבאים ואף לתוך המאה ה־12 (כמוה הייתה גם שושלת ג'ין המאוחרת). הקיסר שן-זונג שכר לוחמים מוסלמים מבוכרה כדי להילחם נגד נוודים ח'יטאנים (שושלת ליאו). הוא הזמין 5,300 לוחמים מוסלמים מבוכרה לעבור לסין בשנת 1070 כדי לסייע להילחם בשושלת ליאו בצפון מזרח ולהשיב מחדש את האזורים שנלקחו במלחמה הקודמת. שן-זונג שכר אותם כשכירי חרב אישיים במערכה שלו נגד שושלת ליאו. מאוחר יותר הם התיישבו בין בירת סונג קאיפנג לבין יאנצ'ינג (כיום בייג'ינג). שן-זונג נפטר בשנת 1085, בגיל 36 ממחלה שלא פורט עליה בכתבים והוחלף על ידי בנו, ג'או שו, שעלה על הכס כקיסר ג'ה-זונג. הקיסר ג'ה-זונג היה קטין בעת נפטר אביו, ולכן אימו של שן-זונג הקיסרית גאו שלטה כעוצרת עד מותה. שן קואו מדיה וקבצים בנושא שנדזונג, קיסר סין בוויקישיתוף שנדזונג, קיסר סין, באתר אנציקלופדיה בריטניקה (באנגלית) 20 האנשים העשירים בהיסטוריה
אירית בן-אבא

אירית בן-אבא ויטלה (נולדה ב-1958) היא דיפלומטית ישראלית המשמשת כשגרירת ישראל ברפובליקה העממית של סין וכשגרירה לא-תושבת למונגוליה. בעבר כיהנה כשגרירת ישראל ביוון (2014–2019), שגרירה בפיליפינים (2000–2003) וכסמנכ"לית לעניינים כלכליים במשרד החוץ (2007–2014). בן-אבא נולדה בתל אביב. השתחררה מהצבא ב-1978. היא בעלת תואר ראשון בלימודי המזרח הרחוק ואנגלית מהאוניברסיטה העברית בירושלים (1982) ותואר שני במנהל עסקים מהאוניברסיטה העברית בירושלים (2005). בוגרת תוכנית הסגל הבכיר של משרד החוץ. ב-1985 סיימה קורס הצוערים של משרד החוץ. בשנים 1986 עד 1989 הוצבה בהונג קונג. לאחר מכן עבדה בדסק הסיני באגף אסיה של משרד החוץ וכן כציר בשגרירות ישראל בבייג'ינג. ב-1996 מונתה למנהלת מחלקת דרום אסיה ודרום מזרח אסיה. בשנת 2000 מונתה לשגרירת ישראל בפיליפינים. ב-2004 מונתה לשגרירה ניידת לא-תושבת במדינות הבלקן, באלבניה, בבוסניה והרצגובינה ובמקדוניה הצפונית. ב-2006 מונתה לראש החטיבה לעניינים כלכליים של המזרח התיכון וטיפלה בנושאים הכלכליים וההומניטריים הנוגעים ליחסי ישראל והרשות הפלסטינית. ב-2007 מונתה לסמנכ"לית לעניינים כלכליים של משרד החוץ. ב-2014 מונתה לשגרירת ישראל ביוון. ב-2020 מונתה לממונה על היחסים (שגרירה בפועל) בשגרירות ישראל בצרפת. כמו כן שימשה שליחה מיוחדת לענייני הגירה. החל מינואר 2021, מכהנת כשגרירת ישראל בסין ובמונגוליה. אם לבן. מדיה וקבצים בנושא אירית בן-אבא בוויקישיתוף אירית בן אבא (אורכב 13.10.2020 בארכיון Wayback Machine), באתר המכון למנהיגות וממשל שגרירי ישראל ביוון, באתר משרד החוץ אלכס בן צבי מונה לשגריר במוסקבה; אירית בן אבא לשגרירה בבייג'ינג, באתר ynet, 28 ביולי 2020 מינויים בשירות החוץ, החלטה מספר 289 של ממשלת ישראל השלושים וחמש, משנת 2020, באתר של משרד ראש הממשלה "Irit Ben-Abba Vitale, nouvelle chargée d'affaires ad interim à Paris". The Times of Israel (בצרפתית). 22 ביולי 2020. נבדק ב-7 בדצמבר 2020. {{cite web}}: (עזרה)
יחסי סנט וינסנט והגרנדינים – רוסיה

יחסי סנט וינסנט והגרנדינים–רוסיה הם היחסים הדיפלומטיים הרשמיים שבין סנט וינסנט והגרנדינים לבין הרפובליקה הרוסית. היחסים הדיפלומטיים בין הפדרציה הרוסית לסנט וינסנט והגרנדינים כוננו ב-17 בספטמבר 2002. ב-29 באוגוסט 2011 הציג את אמנתו ניקולאי ד' סמירנוב, שגריר הפדרציה הרוסית בסנט וינסנט והגרנדינים, לסר פרדריק בלנטין, המושל הכללי של סנט וינסנט והגרנדינים. שתי המדינות מקיימות קשרים באופן אקטיבי הן ברמה הדו-צדדית והן ברמה הבינלאומית. ב-26 באוקטובר 2009 נחתם פרוטוקול הכוונות על התייעצויות פוליטיות בין משרד החוץ של הפדרציה הרוסית לבין משרד החוץ, המסחר והסחר של סנט וינסנט והגרנדינים. במטרה לפתח קשרים כלכליים דו-צדדיים, שתי המדינות בוחנות כיום הזדמנויות עסקיות בתחומים שונים כגון תיירות, תשתיות, תחבורה, שיתוף פעולה מדעי וטכני. מאז שנת 2008 ממשלת הפדרציה הרוסית מעניקה מדי שנה מלגות לסטודנטים מסנט וינסנט והגרנדינים להשכלה גבוהה באוניברסיטאות ברוסיה. עשרה סטודנטים בשנת 2012 התקבלו לאוניברסיטת הידידות העממית במוסקבה. במהלך פסטיבל הקולנוע הבינלאומי, שאורגן לרגל יום השנה ה-30 לעצמאות סנט וינסנט והגרנדינים בנובמבר–דצמבר 2009, הוקרנו סרטים רוסיים. סנט וינסנט והגרנדינים מחזיקה ברוסיה קונסוליה במוסקבה. רוסיה מיוצגת בסנט וינסנט והגרנדינים באמצעות שגרירותה בג'ורג'טאון, גיאנה. יחסי סנט וינסנט והגרנדינים–רוסיה באתר שגרירות רוסיה בגיאנה אתר על יחסי מדינות
המגדלור בנלסון ביי

המגדלור בנלסון ביי (באנגלית: Nelson Head Light) או המגדלור הפנימי בנלסון ביי (באנגלית: Nelson Head Inner Light) הוא מגדלור לא פעיל היסטורי שנמצא מצפון-מזרח לעיירה נלסון ביי (אנ'), ניו סאות' ויילס, אוסטרליה, ליד פארק הליפקס, בחוף הדרומי של פורט סטפנס (אנ'). האור הכווין את הספינות לנמל. שלא כמו מגדלורים אחרים, למגדלור בנלסון אין מגדל, אך הוא הוצג דרך חלון של חדר העששיות, ומאוחר יותר הוצב בחוץ. המגדלור הוקם ב-1872 עם ארבע מנורות נפט שהוצגו מעל מגדל קטן מעץ. המגדלור הנוכחי נבנה כ-3 שנים מאוחר יותר על הבסיס המגדלור הקודם, והאור הוצג ממנו לראשונה ב-1876. האור הותקן בחדר עששיות מתומן המחובר לבית, והוצג דרך חלון. המגדלור נשמר על ידי 14 תושבי העיר ומשמר ההצלה, עד ל-1990. המגדלור שימש בחשמל מ-1946, כאשר מ-1984, שומש בעזרת תשתיות חשמל. מאז 1990, המגדלור מתוחזק רק על ידי משמר ההצלה, ומשמש כיום כמוזיאון ימי. ב-1995, הוחלף האור בפנס שמופעל סולארית, שקיים מחוץ לחדר העששיות הקודם. בתחילת 2003, המגדלור הושבת. מדיה וקבצים בנושא המגדלור בנלסון ביי בוויקישיתוף "List of Lighthouses of New South Wales", מגדלורים של אוסטרליה מגדלורים באוסטרליה, ibiblio.org המגדלור בנלסון ביי, seasidelights.com.au "Nelson Head Inner Lighthouse Nelson Bay Tourist Information". nelsonbaygetaway.com.au. נבדק ב-2 בספטמבר 2010. {{cite web}}: (עזרה) Plaque on the site, can be seen in "Grant and Tracey's Lighthouse Pages – Nelson Head". maizels.nu.
Snes9x

Snes9x הוא אמולטור של קונסולת המשחקים סופר נינטנדו אשר פותח עבור ווינדוס, macOS, לינוקס ו-FreeBSD. כמו כן, האמולטור זמין כ"ליבת אמולציה" ברטרוארץ'. פיתוח האמולטור החל לאחר שגארי הנדרסון וג'רמי קוט איחדו את שני האמולטורים עליהם עבדו- Snes96 ו-Snes97 בהתאמה, ויצרו אמולטור חדש, שקיבל את השם Snes9x. רטרוארץ' מכיל כמה וכמה גרסאות שונות של האמולטור אשר ניתן להריץ בתוך רטרוארץ' כ"ליבות אמולציה" הקרויות 2002, 2005, 2005 פלוס, 2010, וכן את הגרסה העדכנית ביותר של האמולטור. למעט הגרסה החדשה ביותר, שאר הגרסאות הן היסבים שונים של גרסאות קודמות של האמולטור אשר נועדו למחשבים אשר לא יכולים להריץ את הגרסה החדשה ביותר של Snes9x או של ליבות אמולציה אחרת של הקונסולה שיש ברטרוארץ'. מדיה וקבצים בנושא Snes9x בוויקישיתוף אתר האינטרנט הרשמי של Snes9x (באנגלית) דף האמולטור באתר GitHub Snes9x, מתוך הדף הרשמי של האמולטור באתר GitHub Nintendo - SNES / Famicom (Snes9x), מתוך docs.libretro.com Nintendo - SNES / Famicom (Snes9x 2010), מתוך אתר docs.libretro.com Nintendo - SNES / Famicom (Snes9x 2005), מתוך אתר docs.libretro.com Nintendo - SNES / Famicom (Snes9x 2005 Plus), מתוך אתר docs.libretro.com Nintendo - SNES / Famicom (Snes9x 2002), מתוך אתר docs.libretro.com ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
יחסי סנט קיטס ונוויס – צ'ילה

יחסי סנט קיטס ונוויס–צ'ילה הם היחסים הדיפלומטיים הרשמיים שבין סנט קיטס ונוויס לבין הרפובליקה של צ'ילה. שתי המדינות הן חברות הקהילה של אמריקה הלטינית והמדינות הקריביות וארגון מדינות אמריקה. סנט קיטס ונוויס אינה מיוצגת בצ'ילה לא בדרג השגרירות ולא בדרג הקונסוליה. צ'ילה מיוצגת בסנט קיטס ונוויס באמצעות שגרירותה בקינגסטון, ג'מייקה, ובנוסף מחזיקה קונסוליה בבאסטר. אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אתנולוג (מאגר)

אתנולוג: שפות העולם (באנגלית Ethnologue, מסוגנן: Ethnoloɠue) הוא מאגר מידע המופיע בדפוס ובאתר אינטרנט, ומספק נתונים סטטיסטיים ומידע אחר על השפות המדוברות כיום בעולם. הוא פורסם לראשונה ב-1951 וכעת מתעדכן מדי שנה על ידי ארגון SIL International. זהו ארגון אמריקאי, עולמי נוצרי מיסיונרי ללא כוונת רווח. מטרתו העיקרית של SIL היא ללמוד, לפתח ולתעד שפות לשם קידום אוריינות ולהפצת הנצרות. החל ב-2020, אתנולוג מכיל מידע מבוסס-אינטרנט על 7,117 שפות. במהדורה ה-23, המידע כלל את מספר דוברי השפה, מיקומם, הניבים, המיון הבלשני של השפה, זמינות התנ"ך בשפות אלה, תיאור קצר של מאמצי החייאה שדווחו, והערכת סטטוס ההישרדות של השפה באמצעות "סולם ההמשכיות הבין-דורית המדורג ומורחב" (EGIDS). גלוטולוג המצפה הבלשני האטלס העולמי של מבני השפות אטלס השפות בסכנת הכחדה בעולם מדיה וקבצים בנושא אתנולוג בוויקישיתוף Ethnologue אתר האינטרנט הרשמי של אתנולוג אתנולוג, ברשת החברתית פייסבוק אתנולוג, ברשת החברתית אקס (טוויטר) ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
יחסי אלג'יריה–ספרד

יחסי אלג'יריה–ספרד הם יחסי החוץ בין אלג'יריה לספרד. שתי המדינות חברות מלאות באיחוד מדינות הים התיכון. בניגוד ליחסי ספרד עם מרוקו, יחסי אלג'יריה–ספרד אינם נפגעים על ידי סכסוך טריטוריאלי ישיר; עם זאת, היו פערים בגישה לסכסוך בסהרה המערבית. ספרד ואלג'יריה נשלטו יחדיו על ידי כמה אימפריות לפני ימי הביניים כמו האימפריה הרומית או הח'ליפות הערבית. בתחילת המאה ה-16, האימפריה הספרדית והאימפריה העות'מאנית לחמו להשגת שליטה באלג'יריה. ספרד כבשה בשנת 1510 את סלע אלג'יר והחזיקה אותו לזמן קצר לפני שגורשה על ידי ח'יר א-דין בשנת 1529. המלוכה הספרדית שלטה באוראן (1509–1708; 1732–1792) ובנמל השכן מארס אל כביר במשך רוב העת החדשה המוקדמת. הדיקטטורה הפרנקואיסטית הכירה רשמית באלג'יריה כמדינה ריבונית בשנת 1962 והמשיכה במינוי שגריר. היחסים הדו-צדדיים של ספרד עם הרפובליקה האלג'ירית, שלא היו טובים בתקופת הפרנקואיזם, חוו מאוחר יותר משבר בשנים 1977–1978, כאשר אלג'יריה - מנותקת מהסכמי מדריד משנת 1975 על העברת הממשל של סהרה המערבית - באה לתמוך בתנועת העצמאות של האיים הקנריים. שתי המדינות חתמו על חוזה ידידות, שכנות טובה ושיתוף פעולה ב-8 באוקטובר 2002 במדריד. שתי המדינות משתפות פעולה בסוגיות לחימה בטרור. האיזון המשולש בין אלג'יריה, מרוקו וספרד משפיע על העמדה הספרדית בסכסוך מערב סהרה; אלג'יריה מחויבת למשאל העם להגדרה עצמית, תוך קריאה למחויבות חזקה יותר מצד ספרד בנושא זה על בסיס "האחריות ההיסטורית" של האחרונה. שתי המדינות חיזקו את הקשרים בשנת 2013. אלג'יריה וספרד מיקמו את עצמן כשותפות חשובות בשנת 2015, ונותרו קשורות "ליחסים חזקים" בשנת 2017. אלג'יריה מחזיקה בספרד שגרירות במדריד וקונסוליות כלליות באליקנטה ובברצלונה. ספרד מחזיקה באלג'יריה שגרירות באלג'יר וקונסוליה כללית באוראן. מדיה וקבצים בנושא יחסי אלג'יריה–ספרד בוויקישיתוף Gillespie 2000, p. 78. Thieux 2007, p. 244. Bustos 2006, pp. 500-501. Dris-Aït-Hamadouche & Dris 2006, p. 489. España: "Tratado de amistad, buena vecindad y cooperación entre el Reino de España y la República Argelina Democrática y Popular, hecho en Madrid el 8 de octubre de 2002" (PDF). Boletín Oficial del Estado (270): 39752–39755. 11 בנובמבר 2003. ISSN 0212-033X. {{cite journal}}: (עזרה) Dris-Aït-Hamadouche & Dris 2006, pp. 492-493. "Algeria reinforces ties with Spain". 16 באפריל 2013. {{cite web}}: (עזרה) "Algeria, Spain Positioned As 'Important' Economic Partners - Sellal". All Africa. 21 במאי 2015. {{cite web}}: (עזרה) "Algeria, Spain linked with strong relations". 17 במאי 2017. אורכב מ-המקור ב-17 בינואר 2018. נבדק ב-16 בינואר 2018. {{cite web}}: (עזרה) אתר על יחסי מדינות
ג'פרי האמונד

ג'פרי האמונד (באנגלית: Jeffrey Hammond) (נולד ב-30 ביולי 1946) הוא מוזיקאי, צייר ובסיסט בריטי, הידוע גם כ"ג'פרי האמונד-האמונד". את השם האמונד-האמונד אימץ בהומור, משום ששם המשפחה של שני הוריו היה האמונד. עוד הוא נהג להתבדח על כך שאמו בחרה את שם הנעורים שלה, באותו האופן שבחרה בו אלינור רוזוולט. הוא ידוע בעיקר בשל היותו בסיסט להקת הרוק המתקדם ג'ת'רו טאל. את סולן הלהקה לעתיד, איאן אנדרסון, הכיר בגיל 17, כאשר השניים למדו יחד בבית הספר. עוד לפני שהצטרף ללהקה כתב אנדרסון כמה שירים אודות האמונד, כגון "A Song for Jeffrey" (באלבום This Was), השיר "Jeffrey Goes to Leicester Square" (באלבום Stand Up) ו-"For Michael Collins, Jeffrey and Me" (באלבום Benefit). בשנת 1971 הצטרף האמונד ללהקה באופן רשמי כבסיסט, אך ניגן רבות קודם לכן עם הלהקה מאז אלבומם הראשון מ-1968. האמונד נודע בהופעותיו עם הלהקה בבגדיו הייחודיים, בדומה לשאר חברי הלהקה שעטו תלבושות מוזרות בהופעות: חליפת פסים בשחור-לבן וגיטרת בס שחור לבן מותאמת; לבושו הפך לסימן מסחרי של הלהקה ובפרט של הופעות Thick as a Brick. בשנת 1975 עזב האמונד את הלהקה לאחר ויכוח קשה עם שאר החברים, וכאות התרסה שרף את החליפה. לאחר שעזב את הלהקה חזר ללמוד ציור, ומאוחר יותר, על פי כתביו של אנדרסון, חזר לאהבתו המוקדמת לציור ולא ניגן שוב באופן מקצועי. (Aqualung (1971 (Thick as a Brick (1972 (Living in the Past (1972 - אלבום אוסף (A Passion Play (1973 (War Child (1974 (Minstrel in the Gallery (1975 מדיה וקבצים בנושא ג'פרי האמונד בוויקישיתוף ג'פרי האמונד, באתר AllMusic (באנגלית) ג'פרי האמונד, באתר MusicBrainz (באנגלית) ג'פרי האמונד, באתר Discogs (באנגלית) ביוגרפיה של ג'פרי האמונד, האתר הרשמי של ג'ת'רו טאל דייוויד רייס, Minstrels in the Gallery, עמ' 40. ISBN 0-946719-22-5 דייוויד רייס, Minstrels in the Gallery, עמ' 70. ISBN 0-946719-22-5 Jeffrey Hammond, Jethro Tull (באנגלית)
כלכלת פינלנד

כלכלת פינלנד היא כלכלת שוק מפותחת. כמו שכנותיה הסקדינביות גם פינלנד היא מדינה עשירה ומשגשגת. לפינלנד מערכת רווחה מפותחת ומתפקדת כיאות למדינת רווחה סוציאל-דמוקרטית. פינלנד מאופיינת באיגודים מקצועיים המקיפים 80% מכוח העבודה. אי השוויון בפינלנד הוא אחד מהנמוכים בעולם ועומד על 0.21 על פי מדד ג'יני. נכון לשנת 2024, פינלנד נחשבת למדינה המאושרת ביותר בעולם. בדו"ח האושר העולמי, שמשקף את התקופה שבין 2021 ל-2023 ופורסם במרץ 2024 מדורגת פינלנד, בפעם השביעית ברציפות, בראש הרשימה. בקרב צעירים בני 30 ומטה, מדורגת פינלנד במקום השביעי בעולם. עד למאה ה-20 הייתה פינלנד אחת המדינות העניות והנחשלות באירופה, למרות שקמה תעשייה במחצית המאה ה-19, רוב תושבי פינלנד התקיימו בעיקר מחקלאות, מצב שנמשך עד מלחמת העולם השנייה. לאחר המלחמה התעשייה בפינלנד הואצה, תוך 20 שנה התפתחה במדינה תעשיית חשמל, פטרוכימיה, בניית מכונות וספינות. הצמיחה המהירה של כלכלת פינלנד שקשורה גם לסחר עם הגוש המזרחי נקטעה עם התפרקותה של ברית המועצות ב-1991. בשנות המשבר הכלכלי התוצר הלאומי גולמי נפל ב-13% ושיעור האבטלה בה עלה מ-3.4% ב-1990 ל-18.4% ב-1994. המשבר הביא לשינויים קיצוניים בכלכלה הפינית, חברות רבות הופרטו לייצוב התקציב הלאומי. במקביל החלה הממשלה להשקיע רבות בהשכלה הגבוהה בתחום הטכנולוגיה, כך גם תעשיית האלקטרוניקה כשבראשה חברת נוקיה. פינלנד הצטרפה לאיחוד האירופי בשנת 1995 מה שהוסיף ליציבות הכלכלית. השינויים בכלכלת המדינה הביאו לירידה משמעותית באחוז המובטלים שהגיע לשפל של 6.4% בשנת 2008. נכון ל-2018 עומד שיעור האבטלה על 8% - מעט מעל ממוצע האיחוד האירופי. בהמשך שנות ה-90 חלה צמיחה כלכלית מהירה. עד שנת 2000 הגידול השנתי בתוצר עמד בממוצע על כ-5%. בשנת 2012 נכנסה פינלנד למיתון שנמשך עד לחודש יוני 2014, לאחר קריסת המפעל הלאומי נוקיה שתרם כ־4% מדי שנה לתמ"ג המדינה. לאור התוצאות החלשות, בחודש יוני התפטר ראש הממשלה הקודם, יורקי קאטאינן, ואלכסנדר סטוב החליפו לאחר הצבעה בפרלמנט. סטוב הכריז על מספר רפורמות בהן העלאת גיל הפרישה, העלאת מיסים, פתיחת שערי פינלנד להגירה מוגברת, וקיצוץ מזערי ביותר של מערכת הרווחה. ב־2014 ירד דירוג האשראי של פינלנד ממושלם (AAA) לרמת "כמעט מושלם" (AA+) בעיקר עקב החוב הציבורי הגדול. עם זאת, האופק הכלכלי של המדינה הועלה מ"שלילי" ל־"יציב". כיום פינלנד היא אחת המדינות העשירות והמתקדמות ביותר בעולם. רמת החיים בה גבוהה במיוחד ובירתה הלסינקי מדורגת שנים כאחת מהערים הטובות ביותר למחיה. מדד הפיתוח האנושי במדינה עומד על 0.926, המקום ה-12 בעולם. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא כלכלת פינלנד בוויקישיתוף גיא רולניק, המודל הפיני | פינלנד: צדק חברתי, מדינת רווחה - כך עושים את זה בפינלנד, באתר TheMarker‏, 22 בדצמבר 2011 WHR, WHR 2024 (עמ' 15), https://worldhappiness.report/, ‏מרץ 2024 דומקה, רונית. "לאיזה מקום הגיעה ישראל במדד האושר העולמי אחרי 7 באוקטובר - ומי המדינה המאושרת בעולם?". TheMarker. נבדק ב-2024-05-19. WHR, WHR 2024 (עמ' 23), https://worldhappiness.report/, ‏מרץ 2024 ערך זה הוא קצרמר בנושא פינלנד ובנושא כלכלה. אתם מוזמנים לתרום לוויקיפדיה ולהרחיב אותו.
אנדמיה

באפידמיולוגיה, הדבקה נחשבת אנדמית (באנגלית: endemic) בתוך אוכלוסייה כאשר היא נשמרת בקביעות ברמה בסיסית באזור גאוגרפי ללא קלט חיצוני. לדוגמה, אבעבועות רוח הן אנדמיות (במצב יציב) בבריטניה, אך מלריה אינה. מדי שנה מדווחים על מקרים מסוימים של מלריה בבריטניה, אך אלה אינם מובילים להעברה מתמשכת באוכלוסייה בגלל היעדר וקטור מתאים (יתושים מהסוג אנופלס). אומנם מקובל לומר כי איידס הוא "אנדמי" במדינות רבות באפריקה, מה שאומר שהוא קיים באזור, אך זהו שימוש במילה בצורתה האטימולוגית, ולא האפידמיולוגית. מספר מקרי האיידס באפריקה הולכים וגדלים, ולכן המחלה אינה במצב יציב אנדמי. בכל אופן, את התפשטות האיידס באפריקה יש לכנות אפידמיה. כדי שזיהום המתבסס על העברה בין אדם לאדם יהיה אנדמי, כל אדם שנדבק במחלה חייב להעביר אותו לאדם אחר אחד בממוצע. בהנחה שמדובר באוכלוסייה רגישה לחלוטין, פירוש הדבר שמספר ההתרבות הבסיסי (R0) של הזיהום חייב להיות שווה 1. באוכלוסייה בה יש אנשים חסינים, מספר ההתרבות הבסיסי כפול שיעור האנשים הרגישים באוכלוסייה (S) חייב להיות 1. זה לוקח בחשבון את ההסתברות שכל אדם שאליו המחלה עלולה להיות מועברת רגיש אליה, ובעצם מבטל את המגזר החסין של האוכלוסייה. לכן, כדי שמחלה תהיה במצב יציב אנדמי המצב צריך להיות: R 0 × S = 1 {\displaystyle R_{0}\times S=1} באופן זה, הזיהום לא דועך וגם מספר האנשים הנגועים אינו גדל באופן אקספוננציאלי אך הזיהום אמור להיות במצב יציב אנדמי. זיהום שמתחיל כאפידמיה גם ידעך בסופו של דבר (עם אפשרות שהוא יתפרץ מחדש בצורה מחזורית הניתנת לחיזוי באופן תאורטי) או יגיע למצב יציב אנדמי, תלוי במספר גורמים, ביניהם ארסיות המחלה (כמה היא אלימה) ואופן ההעברה שלה. אם מחלה נמצאת במצב יציב אנדמי באוכלוסייה, היחס לעיל מאפשר לנו לאמוד את ה-R0 (פרמטר חשוב) של זיהום מסוים. זה בתורו יכול להיות מוזן למודל מתמטי למגפה. זיהום (רפואה) מגפה פנדמיה "Principles of Epidemiology in Public Health Practice, Third Edition An Introduction to Applied Epidemiology and Biostatistics". Centers for Disease Control and Prevention. נבדק ב-19 באפריל 2018. {{cite web}}: (עזרה) "HIV and AIDS in East and Southern Africa regional overview". AVERT (באנגלית). 20 ביולי 2015. {{cite web}}: (עזרה)
יחסי זימבבואה–ספרד

יחסי זימבבואה–ספרד הם היחסים הבילטרליים והדיפלומטיים בין זימבבואה לספרד. לזימבבואה אין שגרירות במדריד אך יש לה שגרירות בפריז המוסמכת לספרד. לספרד יש שגרירות בהארארה. ספרד כוננה יחסים דיפלומטיים עם זימבבואה בעקבות עצמאותה, ופתחה את שגרירותה בהארארה בשנת 1981. אין שום סכסוך דו צדדי הפתוח עם המדינה. יחסי הסחר הדו-צדדיים בין ספרד לזימבבואה אופיינו תמיד בצניעותם ובגירעון המאזן המסחרי לספרד. ספרד מחויבת להתפתחות המדינה האפריקאית באמצעות האו"ם ובאמצעות קרן הפיתוח האירופית של האיחוד האירופי, שספרד היא התורמת החמישית בגודלה. Ficha de Zimbabue (אורכב 11.09.2018 בארכיון Wayback Machine) Office of Diplomatic Information. Ministry of Foreign Affairs and Cooperation. Section: Spanish Representation Data. Ficha de Zimbabue (אורכב 11.09.2018 בארכיון Wayback Machine) Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Zimbabue (אורכב 11.09.2018 בארכיון Wayback Machine) Office of Diplomatic Information. Ministry of Foreign Affairs and Cooperation. Section: Economic relations. Ficha de Zimbabue (אורכב 11.09.2018 בארכיון Wayback Machine) Office of Diplomatic Information. Ministry of Foreign Affairs and Cooperation. Section: Cooperation.
מדיום (אתר אינטרנט)

מדיום (באנגלית: Medium) היא פלטפורמת פרסום מקוונת שפותחה על ידי אוון ויליאמס והושקה באוגוסט 2012. האתר בבעלות תאגיד מדיום, והוא מאפשר עיתונות חברתית על ידי כותבים חובבים ומקצועיים. ויליאמס, שהיה שותף בהקמת Blogger וטוויטר, פיתח את מדיום תחילה כאמצעי לפרסום כתבות ומסמכים ארוכים יותר מאלו הנהוגים בטוויטר, שהגבילה באותה תקופה את אורך הפרסומים ב-140 תווים (ומאוחר יותר - 280 תווים). מדיה וקבצים בנושא מדיום בוויקישיתוף אתר האינטרנט הרשמי של מדיום (באנגלית) מדיום, ברשת החברתית פייסבוק מדיום, ברשת החברתית אקס (טוויטר) מדיום, הבלוג הרשמי נמרוד צוק, Medium מחזירה את הסבלנות לאינטרנט, באתר כלכליסט, 30 בספטמבר 2015 אורי ברקוביץ', ‏להפוך לחכמים יותר בלי לבזבז זמן: כך תשתמשו ב-Medium, באתר גלובס, 11 במאי 2018 טוויטר משתלטת על עולם התוכן ומשיקה את "מדיום", באתר גיקטיים, ‏2012-08-16 Ev Williams, Welcome to Medium, Medium, ‏2015-02-09 (באנגלית) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
מגדל נבוישה

מגדל נבוישה (בסרבית: Кула Небојша; ביוונית: Πύργος Νεμπόισα; מילולית: "ללא חת"), המוכר גם בשמות המגדלור הלבן (בסרבית: Бела кула) ומגדל טימישוארה (בסרבית: Темишварска кула), הוא המגדל היחיד ששרד מימי הביניים ששייך למצודת בלגרד. המגדל נבנה בתחילת המאה ה-15, והיה מגדל ההגנה הגדול של המבצר במשך מאות שנים. מאוחר יותר, המגדל שימש כצינוק ומ-2010, המגדל משמש כמוזיאון. המגדל ממוקם בסמוך ליד הנהרות סאווה ודנובה. המגדל נבנה בתחילת המאה ה-15, במהלך תקופת שלטונו של הדספוט סטפן לזרביץ' (אנ'), ששלט בבלגרד מ-1403, והפך אותו לבירת סרביה. המגדל לא תפקד כמו מגדל עוז, וככל הנראה היה "המגדל של הרודן". עמדת השמירה של המבצר הוקמה ליד המנזר מנסיה (אנ'). מגדל זה נהרס מפיצוץ במהלך המצור על בלגרד (אנ') ב-1690, כאשר האימפריה העות'מאנית לקחו את השליטה על בלגרד מידי האוסטרים. הפיצוץ השמיד את החלק הגדול של קטע העיר הקטנה במבצר (אזור שבין "שער דפטרדר" לאנדרטת פובדניק (אנ') המודרנית), כולל המגדל עצמו. לאחר שהשליטה על בלגרד חזר לאימפריה העות'מאנית, העות'מאנים החליפו את המגדל בצינוק. כתוצאה מכך, המגדל איבד את חשיבותו הצבאית. בשל התנאים האיומים והנוהג לחנוק את האסירים ולזרוק את גופתיהם דרך פתחי המגדל לנהרות שהוא נמצא לידם, הפך מגדל נבוישה לאחד הסמלים האפלים ביותר בבלגרד. השבוי המפורסם ביותר היה המהפכן והמשורר היווני ריגאס פראיוס, שנחנק יחד עם חבריו ב-1798. שליט בלגרד (אנ') מתודיוס (אנ') נהרג גם הוא במגדל ב-1801. במהלך מלחמת העולם השנייה הביא הנהר סאווה גופות שצפו כל הדרך ממחנה הריכוז יאסנובאץ, כמעט 300 קילומטרים (190 מיל) במעלה הזרם. הדייגים הוציאו את הגופות מהמים וקברו אותם סביב המגדל. למרות זאת, גופות אלו אינן מסומנות. ב-1948, לאחר החלטת אינפורמבירו (אנ') והפיצול היוגוסלבי-סובייטי, החלה בניית בונקר חדש באזור, כאשר בזמן הבנייה, התגלה ביצור עבה של מגדל נבוישה המקורי. הביצור נהרס, וב-1949 בניית הבונקר הסתיימה. הנקודה הגבוהה ביותר של הבונקר הייתה כיפת התותח ששימשה ליחידות הארטילריה והצבא. המבנה ננטש מאוחר יותר, ונפתח לציבור הרחב בדצמבר 2012, לאחר ששוחזר מ-2007 ועד לפתיחתו בעלות של יותר מ-1.4 מיליון אירו. בתוך המבצר, יש חלקים מהמלאי משנות ה-50 של המאה ה-20: דלתות בטיחות, מיטות, אוורור, מיכלי מים וכו'. מגדל נבוישה, מבט ממצודת בלגרד מגדל נבוישה מגדל נבוישה לוח הזיכרון של ריגאס פראיוס מבט דרך חלון המגדל הכניסה למוזיאון, לאחר השחזור מדיה וקבצים בנושא מגדל נבוישה בוויקישיתוף "Nebojša tower" (בסרבית). Kulanebojsa.rs. 2014. ארכיון מ-2018-12-04. נבדק ב-2020-10-09. Dictionary of Battles and Sieges: A-E, by Tony Jaques (ארכיון) N.C. (23 בדצמבר 2013). "Kula Nebojša: Biser Kalemegdana pored koga počivaju žrtve Jasenovca" (בסרבית). Telegraf.rs. ארכיון מ-2016-06-28. נבדק ב-2020-10-08. {{cite web}}: (עזרה) M.M. (19 בדצמבר 2015). "Kula Nebojša: Od ozloglašene tamnice do simbola Beograda" (בסרבית). Dnevno.rs. {{cite web}}: (עזרה)(הקישור אינו פעיל) Daliborka Mučibabić (19 בנובמבר 2010), "Sazvežđe grčkih i srpskih slobodara", Politika (בסרבית), ארכיון מ-2020-10-09, נבדק ב-2020-10-08 {{citation}}: (עזרה) Dimitrije Bukvić (29 בדצמבר 2011), "Kameni "mesojedi" ispod Kalemegdana", Politika (בסרבית) {{citation}}: (עזרה)